ΝΟΜΟΣΧΕΔΙΟ ΜΕ ΤΙΤΛΟ

|  |  |  |
| --- | --- | --- |
| ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΕΠΕΝΔΥΤΙΚΩΝ ΥΠΗΡΕΣΙΩΝ ΚΑΙ ΔΡΑΣΤΗΡΙΟΤΗΤΩΝ ΚΑΙ ΡΥΘΜΙΖΟΜΕΝΩΝ ΑΓΟΡΩΝ ΝΟΜΟΥΣ ΤΟΥ 2017 ΚΑΙ 2020 | | |
|  | | |
| Προοίμιο.  Επίσημη Εφημερίδα της ΕΕ, L 173, 12.6.2014, σ.349∙  L 334, 27.12.2019, σ.155∙ | Για σκοπούς εκ νέου εναρμόνισης με τα άρθρα 75 και 81.3.στ) της πράξης της Ευρωπαϊκής Ένωσης με τίτλο «Οδηγία 2014/65/ΕE του Ευρωπαϊκού Κοινοβουλίου και του Συμβουλίου της 15ης Μαΐου 2014 για τις αγορές χρηματοοικονομικών μέσων και την τροποποίηση της Οδηγίας 2002/92/ΕΚ και της Οδηγίας 2011/61/ΕΕ», ως τροποποιήθηκε τελευταία από την Οδηγία 2019/2177 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2019, | |
|  |  | |
|  | η Βουλή των Αντιπροσώπων ψηφίζει ως ακολούθως: | |
| Συνοπτικός τίτλος.  87(Ι) του 2017  44(Ι) του 2020 | 1. Ο παρών Νόμος θα αναφέρεται ως ο περί Επενδυτικών Υπηρεσιών και Δραστηριοτήτων και Ρυθμιζόμενων Αγορών (Τροποποιητικός) (Aρ. 2) Νόμος του 2020 και θα διαβάζεται μαζί με τους περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμους του 2017 έως 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμοι του 2017 έως (Αρ. 2) του 2020. | |
|  |  | |
| Τροποποίηση του άρθρου 2 του βασικού νόμου. | 2. Το εδάφιο (1) του άρθρου 2 του βασικού νόμου τροποποιείται με την προσθήκη, στην κατάλληλη αλφαβητική σειρά, του ακόλουθου νέου όρου και του ορισμού του: | |
| 85(Ι) του 2017 | «φορέας Εναλλακτικής Επίλυσης Διαφορών» ή «φορέας ΕΕΔ» έχει την έννοια που αποδίδεται στον όρο αυτόν στο άρθρο 2 του περί της Εναλλακτικής Επίλυσης Καταναλωτικών Διαφορών Νόμου. | |
|  |  | |
| Τροποποίηση του άρθρου 76 του βασικού νόμου. | 3. Το άρθρο 76 του βασικού νόμου τροποποιείται ως ακολούθως: | |
|  |  | (α) με την αντικατάσταση του εδαφίου (1) με το ακόλουθο νέο εδάφιο: |
|  |  | «(1) Χωρίς επηρεασμό του περί Ορισμένων Θεμάτων Διαμεσολάβησης σε Αστικές Διαφορές Νόμου, αναφορικά με καταναλωτικές διαφορές που αφορούν την παροχή επενδυτικών υπηρεσιών και παρεπόμενων υπηρεσιών από ΕΠΕΥ, εφαρμόζονται οι διατάξεις του περί της Εναλλακτικής Επίλυσης Καταναλωτικών Διαφορών Νόμου, και οι εν λόγω διαφορές επιλύονται από φορέα ΕΕΔ. Όλες οι ΕΠΕΥ προσχωρούν σε έναν ή περισσότερους από τους φορείς αυτούς, που εφαρμόζουν τις εν λόγω διαδικασίες υποβολής καταγγελιών και προσφυγής· |
|  |  |  |
|  |  | (β) με την αντικατάσταση στο εδάφιο (2) της φράσης «Ο Ενιαίος Φορέας Εξώδικης Επίλυσης Διαφορών Χρηματοοικονομικής Φύσης, ο οποίος συστάθηκε δια των περί της Σύστασης και Λειτουργίας του Ενιαίου Φορέα Εξώδικης Επίλυσης Διαφορών Χρηματοοικονομικής Φύσεως Νόμων του 2010 έως 2015» (πρώτη με τρίτη γραμμή), με τη φράση «Ο αναφερόμενος στο εδάφιο (1) φορέας ΕΕΔ»· |
|  |  |  |
|  |  | (γ) με την αντικατάσταση στο εδάφιο (3) της φράσης «στα εδάφια (1) και (2)» (πρώτη γραμμή) αντικαθίσταται με τη φράση «στο εδάφιο (1)». |
|  |  |  |
| Τροποποίηση του άρθρου 82 του βασικού νόμου. | 4. Η παράγραφος (στ) του εδαφίου (3) του άρθρου 82 του βασικού νόμου τροποποιείται με την αντικατάσταση της φράσης «του Ενιαίου Φορέα Εξώδικης Επίλυσης Διαφορών Χρηματοοικονομικής Φύσης κατά τα προβλεπόμενα στο άρθρο 76» (πρώτη γραμμή), με τη φράση «των φορέων ΕΕΔ». | |